ફૅશનની દુનિયાની ઝીણામાં ઝીણી અપડેટ રાખતી ફૅશન-ડિઝાઇનર રાખી સોની કહે છે, ‘સિગારેટ પૅન્ટ દેખાવમાં કૅપ્રી જેવા હોય છે. નૅરો બૉટમવાળાં આ પૅન્ટ વિદેશમાં સ્ટવ પાઇપને નામે ઓળખાય છે તો અહીં એને પેન્સિલ પૅન્ટ પણ કહે છે. જોકે કૅપ્રી કરતાં આ ટ્રાઉઝરનું સ્ટિચિંગ થોડું અલગ હોવાની સાથે એ ઍન્કલ લેન્ગ્થનાં હોય છે. કૉટન સિલ્ક, રૉ સિલ્ક, પાતળા ડેનિમ ફૅબ્રિકમાંથી સ્ટિચ કરેલાં આ પૅન્ટ હાઈ-વેસ્ટ હોય છે. પ્રિન્ટેડ અને પ્લેન એમ બન્ને ફૅબ્રિકમાં સરળતાથી મળી રહે છે. ઈઝીલી ઍડ્જસ્ટ થતા આ ટ્રાઉઝરનો સૌથી મોટો ફાયદો એ છે કે તમે ઘર કે ઑફિસ દરેક જગ્યાએ એ પહેરીને કમ્ફર્ટ ફીલ કરી શકો છો. મોટા ભાગે ઑફિસ-વેઅર માટે સિમ્પલ પ્લેન સિગારેટ પૅન્ટ હોય છે; જ્યારે ફૅન્સી લુક જોઈતો હોય તો એમાં પૉકેટ ઉપરાંત બૉટમ આગળથી નાનો કટ અને બટન લગાવી તમે એને વધુ સ્ટાઇલિશ બનાવી શકો છો.’